钦定古今图书集成/明伦汇编/氏族典/第312卷 > 程信
## 钦定古今图书集成/明伦汇编/氏族典/第312卷 > 程信

按《明外史程信传》：“信字彦实，休宁人。其先洪武中，谪
戍河间，因家焉。信举正统七年进士，授吏科给事中。
景泰元年，奉使四川还，进右给事中，出为山东右参
政，督饷辽东。以忧去。起故官，莅四川，理松潘饷。天顺
初，特擢太仆卿。明年，改左佥都御史，巡抚辽东。佥事
胡鼎发都指挥夏霖四十罪，信以闻，下霖锦衣狱。门”
达言信不当代奏。帝责令陈状。信疏辨。而寇深方掌
都察院，修前隙，遂劾信不输罪。征下诏狱，谪降南京
太仆少卿。五年召为刑部右侍郎。母忧归。成化元年
起复兵部，寻转左。四川戎县山都掌蛮数叛，发大军
讨之。进信尚书，提督军务，所向克捷。六年改南京兵
部，参赞机务。十一年致仕，卒。谥襄毅。信强愎好胜，所
至与人忤。然有才力，识大体。